कमाऊ स्त्री के साथ कुछ नई समस्यायें उत्पन्न हुईं.अब तक बेटी की कमाई खाना पाप समझा जाता था ,और अब उसके बल पर परिवार का स्तर सुधारा जाता है. माता-पिता को अपनी औऱ शेष भाई-बहिनों के भविष्य की चिन्ता है और कमाऊ बेटी के ऊपर सब की जिम्मेदारी डाल कर उसे जीवन के सभी सुखों से वंचित कर दिया जाता है..'. पचपन खंभे लाल दीवारें' में इस स्थिति का मार्मिक चित्रण है नायिका की नियति एकाकी जीवन जीना और आदर्शों का बोझ लादे त्याग करते चले जाना है. उसके सुख-दुख के प्रति परिवार संवेदनाहीन हो चुका है.